Folketing
2006-10-24

Den sikre taber i det spil bliver kommunekasserne og i sidste ende skatteborgerne. Der skal derfor sikres en fair konkurrence. Vigtigt er det derfor også, at det nu bliver muligt ved bøde at straffe de lufthavne, der opkræver lufthavnstakster i strid med reglerne. Socialdemokratiet er positiv over for lovforslaget, men vil også i det kommende udvalgsarbejde sætte fokus på nogle af de høringssvar, der er kommet fra provinslufthavnene. Jeg kan oplyse fra Det Radikale Venstre, at de er enige i det fremlagte og også er positive over for forslaget.